ananddey/assamese-wiki-corpus huggingface dataset:
মেক্সিম গৰ্কী

এলেক্সেই মেক্সিমভিছ পেচকভ বা চমুকৈ এলেক্সেই পেচকভ এজন ৰুচ সাহিত্যিক আছিল। তেওঁ মেক্সিম গৰ্কী ছদ্মনামেৰে লিখামেলা কৰিছিল যিটো নামেৰেই পাছত তেওঁ বিশ্ববিখ্যাত হৈ পৰে। তেওঁ এজন সামাজিক বাস্তববাদী সাহিত্যিক আৰু সমাজকৰ্মী আছিল। ১৯০৬ চনত গৰ্কীৰ উপন্যাস ’মা’ (Mother) প্ৰকাশ পায়। এইখন উপন্যাসে বিশ্ব সাহিত্যত এখন সুকীয়া আসন দখল কৰি লবলৈ সক্ষম হয়। পুঁজিবাদীৰ শোষণৰ বিৰুদ্ধে শ্ৰমিক শ্ৰেণীক একগোট কৰাৰ ক্ষেত্ৰত এই উপন্যাসখন এক পথ নিদ্দেৰ্শনা বুলিব পাৰি। সেই ক্ষেত্ৰত বিশ্বৰ সকলো সংগ্ৰামী শ্ৰমিক শ্ৰেণীৰ বাবে ’মা’ উপন্যাসখন এক আদৰ্শ স্বৰূপ। ইয়াৰ পিছত গৰ্কীয়ে ৰচনা কৰে ’চাইল্ডহুদ’ নামৰ উপন্যাসখন। এইখন উপন্যাস তেওঁৰ আত্মজীৱনী ভিত্তিক। উপন্যাসখনত গৰ্কীৰ ল’ৰালি কালৰ এখন সুস্পষ্ট ছবি নিখুঁত ৰূপত প্ৰকাশ পায়। এইখন উপন্যাসে গৰ্কীক চূড়ান্ত শিখৰলৈ লৈ যায়। ইয়াৰ পিছত একাদিক্ৰমে প্ৰকাশ পোৱা গৰ্কীৰ আন গ্ৰন্থসমূহ হ’ল ’মাই এপ্ৰেণ্টিচচিপ এণ্ড মাই ইউনাভাৰ্চিটিজ দ্য লাইফ অব ক্লিম চাংগিন আৰু ’ফ’মা গৰ্ডেয়ভ’।

উদ্ধৃতিসমূহ

যেতিয়া কামবোৰ আনন্দময় হয়, জীৱনটোও আনন্দময় হয়। যেতিয়া কামবোৰ কৰ্তব্যজনিত হয়, তেতিয়া জীৱনটো দাসত্বসূচক হয়।
শব্দই মানুহক যিমান যন্ত্ৰণা দিয়ে, তাতোকৈ বেছি যন্ত্ৰণা আন একোৱেই দিব নোৱাৰে৷
মোৰ বাবে মানুহ চেৰাই কোনো কল্পনা নাই৷ সকলো ভাব চিন্তাৰে স্ৰষ্টা মানুহ৷ মানুহক মই প্ৰণাম কৰোঁ, কাৰণ মানুহৰ সৃষ্টি, মুক্তি আৰু কল্পনাক বাদ দি মই এই পৃথিৱীৰ একো চাব নোৱাৰোঁ৷
সৰ্বসাধাৰণ মানুহৰ শ্ৰম প্ৰক্ৰিয়াই সংস্কৃতি মূলতঃ নিয়ন্ত্ৰণ কৰে আৰু এই শ্ৰম প্ৰক্ৰিয়াই সকলো ধ্যান ধাৰণাৰ উৎস৷
লেখকসকলে বতাহত দুৰ্গ নিৰ্মাণ কৰে, পাঠকে ভিতৰলৈ বাস কৰে, আৰু প্ৰকাশকে ভাড়া তৈয়াৰ কৰে।

উৎস

বাহ্যিক সংযোগ

Brief biography
Gorky Archive at Marxists.org
"Anton Chekhov: Fragments of Recollections" by Maxim Gorky

Category:ৰাছিয়াৰ ব্যক্তি
Category:সাহিত্যিক
শ্ৰেণী:মৃত ব্যক্তি
নিতেশ তিৱাৰী

নিতেশ তিৱাৰী (; জন্ম: ২২ মে' ১৯৭৩) হিন্দী ছবি-জগতত পৰিচিত এজন ভাৰতীয় চলচ্চিত্ৰ পৰিচালক, প্ৰযোজক, চিত্ৰনাট্যকাৰ, আৰু গীতিকাৰ। তেওঁ চিলাৰ পাৰ্টি (২০১১) ছবিৰ সহ-পৰিচালক হিচাপে আত্মপ্ৰকাশ কৰে যিখন ছবিয়ে শ্ৰেষ্ঠ শিশু চলচ্চিত্ৰৰ ৰাষ্ট্ৰীয় চলচ্চিত্ৰ বঁটা লাভ কৰে।

তিৱাৰীয়ে ডংগল (২০১৬)ৰ চিত্ৰনাট্য আৰু পৰিচালনা কৰিছিল, যিখন বেইজিং আন্তঃৰাষ্ট্ৰীয় চলচ্চিত্ৰ মহোৎসৱ আৰু ২০১৭ চনত দ্বিতীয় ব্ৰিকছ মহোৎসৱত প্ৰদৰ্শিত হৈছিল। ভাৰতীয় ছবিখনে সৰ্বাধিক উপাৰ্জন কৰা ভাৰতীয় ছবি আৰু চীনত ১২০০ কোটিকে ধৰি ২০০০ কোটিৰো অধিক উপাৰ্জন কৰা অ-ইংৰাজী ছবিৰ ভিতৰত স্থান লাভ কৰিছে। য'ত ই সৰ্বকালৰ শীৰ্ষ ২০ খন সৰ্বাধিক উপাৰ্জনকাৰী ছবিৰ ভিতৰত অন্যতম হিচাপে আত্মপ্ৰকাশ কৰিছে। তিৱাৰীয়ে ৬২ সংখ্যক ফিল্মফেয়াৰ বঁটাত শ্ৰেষ্ঠ পৰিচালকৰ বঁটা আৰু ২০১৭ চনৰ মেলবৰ্ণৰ ভাৰতীয় চলচ্চিত্ৰ মহোৎসৱত টেলষ্ট্ৰা পিপলছ চয়ছ বঁটা লাভ কৰে। তাৰ পিছত তেওঁ সমালোচকৰ প্ৰশংসিত কমেডী-ড্ৰামা ছবি ছিচোৰে (২০১৯ ব্যৱসায়িক সফলতাৰে) নিৰ্মাণ কৰে।

তেওঁ আৰ্থস্কাই পিকচাৰ্ছৰ সহ-প্ৰতিষ্ঠাপক আছিল, বিজ্ঞাপন ছবি আৰু ভাৰতীয় টেনিছ কিংবদন্তি মহেশ ভূপতি আৰু লিয়েণ্ডাৰ পেজৰ আধাৰত নিৰ্মিত ডকু-ছিৰিজ ব্ৰেক পইণ্ট নিৰ্মাণ কৰিছিল।

প্ৰাৰম্ভিক জীৱন

তিৱাৰীৰ মধ্যপ্ৰদেশত জন্ম হৈছিল। তেওঁৰ এজন ভাতৃ আৰু এগৰাকী ভনীয়েক আছে। ১৯৯৬ চনত তেওঁ ইণ্ডিয়ান ইনষ্টিটিউট অৱ টেকন'লজি বম্বেৰ পৰা ধাতুবিজ্ঞান আৰু পদাৰ্থ বিজ্ঞান অভিযান্ত্ৰিকীত স্নাতক ডিগ্ৰী লাভ কৰে। বলিউডত প্ৰৱেশ কৰাৰ আগতে তেওঁ লিঅ' বাৰ্নেটত সৃষ্টিশীল পৰিচালক হিচাপে কাম কৰিছিল। তিৱাৰীয়ে সৰু চহৰ গঞ্জ বাসোদাত ডাঙৰ-দীঘল হৈছিল, অষ্টম শ্ৰেণীলৈকে ভাৰত মাতা কনভেণ্ট স্কুলত পঢ়িছিল। তেওঁ "তাপোৰী-মোগল-ই-আজম" শীৰ্ষক এখন বিদ্যালয়ৰ নাটকত অভিনয় কৰিছিল।

ব্যক্তিগত জীৱন

তিৱাৰীয়ে লিঅ’ বাৰ্নেটৰ প্ৰাক্তন সহকৰ্মী আৰু সৃষ্টিশীল পৰিচালক অশ্বিনী আয়াৰ তিৱাৰীৰ সৈতে বিবাহপাশত আবদ্ধ হয় যি এগৰাকী চলচ্চিত্ৰ পৰিচালক, প্ৰযোজক, লেখক। তেওঁ যমজ সন্তান, এজন ল'ৰা আৰু এগৰাকী ছোৱালীৰ পিতৃ।

বঁটা আৰু মনোনয়ন

বৰ্ষ বঁটা চলচ্চিত্ৰ ফল
২০১১ শ্ৰেষ্ঠ শিশু চলচ্চিত্ৰৰ ৰাষ্ট্ৰীয় চলচ্চিত্ৰ বঁটা চিলাৰ পাৰ্টী
শ্ৰেষ্ঠ চিত্ৰনাট্যৰ বাবে ৰাষ্ট্ৰীয় চলচ্চিত্ৰ বঁটা
২০১৫ শ্ৰেষ্ঠ সংলাপৰ বাবে ফিল্মফেয়াৰ বঁটা ভূতনাথ ৰিটাৰ্ণছ
২০১৭ শ্ৰেষ্ঠ পৰিচালকৰ বাবে ফিল্মফেয়াৰ বঁটা দংগল
২০১৮ শ্ৰেষ্ঠ সংলাপৰ বাবে ফিল্মফেয়াৰ বঁটা বৰেলি কি বৰ্ফী
২০২০ চিচোৰে
শ্ৰেষ্ঠ কাহিনীৰ বাবে ফিল্মফেয়াৰ বঁটা
শ্ৰেষ্ঠ পৰিচালকৰ বাবে ফিল্মফেয়াৰ বঁটা
শ্ৰেষ্ঠ কাহিনীৰ বাবে আইফা বঁটা
হিন্দী ভাষাৰ শ্ৰেষ্ঠ বৈশিষ্ট্যপূৰ্ণ ছবিৰ বাবে ৰাষ্ট্ৰীয় চলচ্চিত্ৰ বঁটা

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
শ্ৰেণী:চিত্ৰনাট্য লেখক
শ্ৰেণী:জীৱিত ব্যক্তি
শ্ৰেণী:মধ্য প্ৰদেশৰ ব্যক্তি
শ্ৰেণী:ৰাষ্ট্ৰীয় চলচ্চিত্ৰ বঁটা (ভাৰত) বিজয়ী
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:ফিল্মফেয়াৰ বঁটা বিজয়ী
শ্ৰেণী:গীতিকাৰ

বাহ্যিক সংযোগ
বিশ্বাসঘাটক

বিশ্বাসঘাটক হৈছে ১৯৭৪ চনত নাৰায়ণ সান্যালে লিখা এখন বাংলা উপন্যাস। উপন্যাসখন ম্যানহাটান প্ৰকল্পৰ অধীনত পাৰমাণৱিক বোমা সম্পৰ্কীয় ঘটনাৰ ওপৰত আধাৰিত কৰি লিখা হৈছে।

সাৰাংশ

বঙালী শব্দ বিশ্বাসঘাটকৰ আক্ষৰিক অৰ্থ হৈছে কাৰোবাৰ বিশ্বাস ভংগ কৰা ।দ্বিতীয় বিশ্বযুদ্ধৰ সমাপ্তিৰ পিছত ক্লাউছ ফুচ নামৰ এজন আমেৰিকাৰ বিজ্ঞানীয়ে আমেৰিকা যুক্তৰাষ্ট্ৰৰ চৰকাৰৰ সদায় সতৰ্ক দৃষ্টি প্ৰতিহত কৰি নিজৰ প্ৰচেষ্টাত ইউএছএছআৰক(USSR)ক গোপনীয় তথ্য যোগান ধৰিছিল। মানৱজাতিৰ ইতিহাসত এইটো অৰ্থনৈতিক মূল্যাঙ্কনৰ ক্ষেত্ৰত আটাইতকৈ ডাঙৰ দেশদ্ৰোহী বুলি ধাৰণা কৰা হয়।

বাহ্যিক সংযোগ

Biswasghatak in archive.org

তথ্যৰ উৎস

শ্ৰেণী: উপন্যাসশ্ৰেণী: বঙালী উপন্যাস
মানসিক বিসংগতি

‌মানসিক বিসংগতি হৈছে একপ্ৰকাৰৰ, মানসিক অথবা আচৰণগত সমস্যা। মানসিক বিসংগতি থকা ব্যক্তিয়ে সাধাৰণ জীৱন যাপন কৰিব নোৱাৰে নাইবা সাধাৰণ জীৱন যাপনৰ ক্ষমতা হেৰুৱাই পেলায়। বিভিন্ন ধৰণৰ মানসিক বিসংগতি দেখা পোৱা যায়,

মানসিক বিসংগতিৰ কাৰণবোৰ স্পষ্ট নহয়। এজন ব্যক্তিৰ অনুভৱ, কাৰ্য, চিন্তাধাৰা, আদিৰ ভিত্তিত এনে বিসংগতিৰ বৰ্ণনা কৰা হয়। ই মানুহৰ মগজুৰ লগত জড়িত আৰু মানসিক স্বাস্থ্যৰ লগত সম্পৰ্কৃত। মানসিক বিসংগতিৰ বৈজ্ঞানিক অধ্যয়নক মনোৰোগ বিজ্ঞান বোলে।

মানসিক ৰোগৰ চিকিৎসালয় ভিত্তিক সেৱা, অথবা সামাজিক অনুষ্ঠান, আৰু মনোৰোগ বিশেষজ্ঞ, মনোবিজ্ঞানী আৰু সামাজিক চিকিৎসা কৰ্মীৰ বিভিন্ন অভীক্ষাৰ দ্বাৰা মানসিক বিসংগতিৰ চিকিৎসা কৰা হয়। ইয়াৰ বাবে প্ৰায়ে নিৰীক্ষণ আৰু প্ৰশ্নকৰণৰ সহায় লোৱা হয়। বিভিন্ন মানসিক স্বাস্থ্য কৰ্মীৰ দ্বাৰা চিকিৎসা প্ৰদান কৰা হয়। এনে দুটা প্ৰধান উপায় হৈছে Psychotherapy আৰু psychiatric medication। অন্যান্য চিকিৎসা পদ্ধতিবোৰ হৈছে সামাজিক বাৰ্তালাপ, দলীয় সেৱা আৰু আত্ম সহায়। কিছুক্ষেত্ৰত অনৈচ্ছিক কাৰাবাস অথবা চিকিৎসাৰো ব্যৱহাৰ কৰা হয়। অৱসাদ প্ৰতিৰোধ কৰিবলৈ বিভিন্ন ধৰণৰ আঁচনি কাৰ্যকৰী কৰা হৈছে।

সাধাৰণ মানসিক বিসংগতিত, অৱসাদ (যাৰ দ্বাৰা বিশ্বজুৰি প্ৰায় ৪০০ নিযুত লোক প্ৰভাৱিত), dementia ( বিশ্বজুৰি প্ৰায় ৩৫ নিযুত লোক প্ৰভাৱিত), আৰু schizophreniaক, (বিশ্বজুৰি দ্বাৰা প্ৰায় ২১ নিযুত লোক প্ৰভাৱিত) অন্তৰ্ভুক্ত কৰা হৈছে।

তথ্য সংগ্ৰহ

শ্ৰেণী:মনোবিজ্ঞান
দমন (২০০১ চলচ্চিত্ৰ)

দমন: বৈবাহিক হিংসাৰ বলি (Daman: A Victim of Marital Violence) ২০০১ চনত কল্পনা লাজমীৰ পৰিচালনাত নিৰ্মিত ভাৰতীয় হিন্দী ভাষাৰ নাট্য ছবিখনে ২০০১চনৰ ৪ মে'ত মুক্তি লাভ কৰে। ছবিখনত এগৰাকী প্ৰহাৰ কৰা পত্নীৰ কাহিনী অনুসৰণ কৰা হৈছে। স্বাস্থ্য আৰু পৰিয়াল কল্যাণ মন্ত্ৰালয়ে বিতৰণ কৰে ছবিখন৷ ইয়াৰ জৰিয়তে গায়ক শানে অভিনেতা হিচাপে আত্মপ্ৰকাশ কৰে।

পটভূমি

শইকীয়া পৰিয়ালটো অসমৰ অতি ধনী পৰিয়াল৷ পৰিয়ালটোৰ দুই পুত্ৰ সঞ্জয় (ছিয়াজী শিন্দে) আৰু সুনীল শইকীয়া (সঞ্জয় সূৰী)। পিছৰজন দুয়োটাৰ ভিতৰত দয়ালু, প্ৰথমজন অতি উত্তপ্ত স্বভাৱৰ, আনহাতে দ্বিতীয়জন দুয়োটাৰ ভিতৰত দয়ালু আৰু মাজে মাজে মেজাজ সলনি কৰে। সঞ্জয়ৰ খং সহ্য কৰিব পাৰিব বুলি ভাবি পিতৃ-মাতৃয়ে দৰিদ্ৰ পৰিয়ালৰ নিম্নবৰ্ণৰ ছোৱালী দুৰ্গা (ৰবীনা টেণ্ডন)ৰ লগত বিয়া পাতিবলৈ সিদ্ধান্ত লয়। সঞ্জয়ে প্ৰথমে দুৰ্গাক বিয়া কৰাবলৈ অস্বীকাৰ কৰে, কিন্তু যেতিয়া মাকে তেওঁক পৰিয়ালৰ পৰা বিচ্ছিন্ন কৰাৰ ভাবুকি দিয়ে তেতিয়া তেওঁ মান্তি হয়। এইদৰে দুৰ্গাই সঞ্জয়ক বিয়া কৰাই নিজৰ নতুন জীৱনলৈ বাট চাই থাকে। প্ৰথম দিনাৰ পৰাই দুৰ্গাক স্বামীৰ শাৰীৰিক আৰু মানসিক নিৰ্যাতন। পত্নীক অপমান কৰিবলৈ তেওঁ বিয়াৰ ৰাতি চামেলি নামৰ এগৰাকী যৌনকৰ্মীৰ লগত কটায়। দুৰ্গাক স্বামীয়ে অত্যাচাৰ কৰে আৰু মদ্যপান কৰি নিশাৰ অন্তত দুৰ্গাক ধৰ্ষণ কৰে।

অলপ পিছতে দুৰ্গা গৰ্ভৱতী হয়, কিন্তু সঞ্জয় নিশ্চিত হৈ পৰে যে সন্তানটো তেওঁৰ নহয় সুনীলৰহে। দুৰ্গাই দীপা নামৰ ছোৱালী এজনীক জন্ম দিয়ে, যাৰ ফলত সঞ্জয় হতাশ হয় আৰু তেওঁ সন্তানটোক পৰিত্যাগ কৰে। সঞ্জয়ৰ জীয়েক দীপাই এতিয়া বাৰ বছৰ বয়সত বহুত ডাঙৰ মানুহ এজনৰ লগত বিয়া পাতিবলৈ সিদ্ধান্ত লয়। দুৰ্গাই প্ৰতিহত কৰাৰ সময়ত তেওঁ তাইক তীব্ৰ প্ৰহাৰ কৰে। দুৰ্গাৰ একমাত্ৰ সংগী সুনীলক সঞ্জয়ে হত্যা কৰে যেতিয়া তেওঁ আৰু দুৰ্গাৰ প্ৰেমৰ সম্পৰ্ক আছিল বুলি সন্দেহ কৰে। সুনীলৰ মৃত্যুৰ পিছত দুৰ্গা বিধ্বস্ত হৈ পৰে আৰু সিদ্ধান্ত লয় যে যথেষ্ট যথেষ্ট। তাই দীপাৰ লগত পলাই যায় আৰু সঞ্জয়ৰ লগত সকলো সম্পৰ্ক ভাঙি পেলোৱাৰ সিদ্ধান্ত লয়। সঞ্জয়ে আৰক্ষীৰ ওচৰত এজাহাৰ দাখিল কৰে যদিও দুয়োজনক বিচাৰি উলিয়াব নোৱাৰে। দুৰ্গাই নিজৰ জীৱনটো আগবঢ়াই লৈ যায় যদিও সঞ্জয়ে দুয়োজনক বিচাৰি উলিয়াবলৈ বেছি সময় নালাগে। অৱশেষত দুৰ্গাই স্বামীক হত্যা কৰে।

অভিনয়

ৰবীনা টেণ্ডন, দুৰ্গা শইকীয়া চৰিত্ৰত।
ছিয়াজী শিন্দে, সঞ্জয় শইকীয়াৰ চৰিত্ৰত।
সঞ্জয় সূৰী, সুনীল শইকীয়াৰ চৰিত্ৰত।
ৰাইমা সেন, দীপা শইকীয়া চৰিত্ৰত।
নিপন গোস্বামী
ভাৰতী জাফ্ৰি
ইন্দ্ৰ বণিয়া
মলয়া গোস্বামী
শান, কৌশিক নাথৰ চৰিত্ৰত।

সংগীত

"গুম সুম নিশা আয়ী (মহিলা)" - কবিতা কৃষ্ণমূৰ্তি
"জয় ভাগৱতী" - জস্পিন্দৰ নাৰুলা
"গম চুম নিশা আয়ী" - ভূপেন হাজৰিকা
"হু হু পাগল" - কবিতা কৃষ্ণমূৰ্তি , ভূপেন হাজৰিকা
"শুনা শুন গোৰিয়া ক্যা বোলে তেৰা কংগনা" - অলকা য়াগনিক
"সৰ সৰ হাৱা, জিছনে বদন ছুৱা হ্যায়" - হেমা ছৰদেশাই
"বহাৰ হি বাহাৰ হায়, ফিজা মে ভি খুমাৰ হায়" - শান, ডমিনিক ক্ৰেজো

সমালোচনা

অপৰাজিতা সাহাই Rediff.com লিখিছে, "পৰিচালক কল্পনা লাজমীৰ উদ্দেশ্য উচ্চমানৰ, কিন্তু তেওঁলোকৰ সিদ্ধান্তত বহুত কিবাকিবি বাকী আছে।" ইণ্ডিয়াএফএমৰ তৰণ আদৰ্শে ছবিখনক পাঁচখনৰ ভিতৰত এটা দি লিখিছিল, "সামগ্ৰিকভাৱে দমন এখন দুৰ্বল চিত্ৰনাট্যযুক্ত ছবি যাৰ একমাত্ৰ ৰক্ষাকৱচ কেৱল ৰবীনা টেণ্ডনৰ অভিনয়।"

তথ্যসূত্ৰ

শ্ৰেণী:নাৰীবাদী
শ্ৰেণী:চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
ম'ল দিৱস

ম'ল দিৱস (ইংৰাজী:Mole Day) ৰসায়নবিদ, বিজ্ঞানী আৰু ছাত্ৰসকলে উদযাপন কৰা এক বিজ্ঞান বিষয়ৰ দিৱস। প্ৰতি বছৰে অক্টোবৰ মাহৰ ২৩ তাৰিখৰ পুৱা ৬ বাজি ২ মিনিটৰ পৰা আবেলি ৬ বাজি ২ মিনিটলৈ এই দিৱস পালন কৰা হয়। দিন লিখাৰ আমেৰিকান শৈলী মতে এই সময়ছোৱাক ৬:০২ ১০/২৩ হিচাপে লিখা হয়। এই দিন আৰু সময় বিখ্যাত এভ'গেদ্ৰ সংখ্যাৰ পৰা লোৱা হৈছে। এই সংখ্যাৰ আনুমানিক মান ৬.০২ × ১০২৩। এক ম'ল পদাৰ্থত থকা কণা (অণু, পৰমাণু বা আয়ন)ৰ সংখ্যাক এভ'গেদ্ৰ সংখ্যাৰে সূচোৱা হয়। ম'ল হৈছে আন্তৰ্জাতিক একক পদ্ধতিৰ পদাৰ্থৰ পৰিমাণ বুজোৱা মৌলিক একক।

ম'ল দিৱসৰ আৰম্ভণি ১৯৮০ৰ দশকৰ "বিজ্ঞান শিক্ষক" (The Science Teacher) এক প্ৰবন্ধৰ যোগেৰে হৈছিল। এই প্ৰবন্ধৰ পৰা প্ৰেৰণা লাভ কৰি ১৫ মে, ১৯৯১ চনত মাউৰিক অহলেৰ নামৰ উত্তৰ আমেৰিকাৰ হাইস্কুল এখনৰ ৰসায়ন বিজ্ঞানৰ শিক্ষক এজনে ৰাষ্ট্ৰীয় ম'ল দিৱস ফাউণ্ডেচন প্ৰতিষ্ঠা কৰে।

আমেৰিকা যুক্তৰাষ্ট্ৰ, দক্ষিণ আমেৰিকা, অষ্ট্ৰেলিয়া আৰু কানাডাৰ হাইস্কুল সমূহত ম'ল দিৱস সোনকালে জনপ্ৰিয় হৈ পৰিল। তেওঁলোকে ৰসায়ন আৰু ম'ল সম্বন্ধীয় কাৰ্যসূচী গ্ৰহণ কৰি মল দিৱস পালন কৰে।

আমেৰিকান কেমিকেল ছ'ছাইটিয়ে অক্টোবৰ মাহৰ ২৩ তাৰিখ অন্তৰ্ভুক্ত দেওবাৰৰ পৰা শনিবাৰলৈ পালন কৰা ৰাষ্ট্ৰীয় ৰসায়ন সপ্তাহ মল দিৱসৰ লগত জড়িত। বৰ্তমান ম'ল দিৱস এই সপ্তাহৰ মূল আকৰ্ষণ তথা অবিচ্ছেদ্য অংগ।

বৰ্তমান পৃথিৱীৰ প্ৰায়বোৰ দেশতে ভিন ভিন কাৰ্যসূচীৰ মাজেৰে ম'ল দিৱস পালন কৰা হয়।

লগতে চাওক

পাই দিৱস

তথ্য উৎস

বাহ্যিক সংযোগ

ৰাষ্ট্ৰীয় ম'ল দিৱস ফাউণ্ডেচনৰ ৱেবছাইট

শ্ৰেণী:দিৱসসমূহ
ৰ’জাৰ ব্ৰু

ৰ’জাৰ ব্ৰু লপ (১৫ ফেব্ৰুৱাৰী ১৯২৩ – ২৬ মে' ২০২১) নব্য-ৰূপক শিল্প আন্দোলনৰ সৈতে জড়িত স্পেইনত জন্মগ্ৰহণ কৰা চিলিৰ চিত্ৰশিল্পী আৰু খোদিতকাৰী আছিল।

জীৱনী

১৯২৩ চনত বাৰ্চিলোনাত জন্মগ্ৰহণ কৰা ৰ’জাৰ ব্ৰুৰ পিছৰ বছৰত মিগেল প্ৰিমো ডি ৰিভেৰাৰ একনায়কত্ববাদৰ ফলত তেওঁৰ পৰিয়াল ফ্ৰান্সৰ পেৰিছলৈ নিৰ্বাসিত হয়। চাৰি বছৰৰ পাছত তেওঁলোকে নিজৰ গৃহ চহৰলৈ উভতি যায় আৰু ব্ৰুৱে মণ্টেছৰী স্কুলত আৰু পিছলৈ ১৯৩১ চনত ইনষ্টিটিউট-এস্কোলা দে লা জেনেৰেলিটাট ডি কাটালুনিয়াত অধ্যয়ন কৰে। স্পেইনৰ গৃহযুদ্ধৰ পিছত ১৯৩৯ চনত তেওঁ পুনৰ ফ্ৰান্সলৈ যায় আৰু তাৰ পৰাই এছ এছ ৱিনিপেগ জাহাজেৰে চিলিলৈ ৰাওনা হয়। সেই বছৰৰ ৩ ছেপ্টেম্বৰত তাই ভালপাৰাইছ’ত উপস্থিত হয়।

১৯৩৯ চনৰ পৰা ১৯৪২ চনলৈকে চিলি বিশ্ববিদ্যালয়ৰ স্কুল অৱ ফাইন আৰ্টছত চিত্ৰকলাৰ শিক্ষা গ্ৰহণ কৰে আৰু তাত পাবলো বাৰ্চাৰ্ড আৰু ইজৰাইল ৰ'য়াৰ ছাত্ৰী আছিল। ১৯৫৭ চনত তেওঁ নেমেছিঅ' এণ্টুনেজে পৰিচালনা কৰা টালাৰ ৯৯ত খোদিত অধ্যয়ন আৰম্ভ কৰে।

ব্ৰুৱে লেটিন আমেৰিকাৰ কেইবাখনো দেশত প্ৰদৰ্শন কৰিছিল, লগতে স্পেইনতো তেওঁৰ কিছুমান কৰ্ম নিউয়ৰ্কৰ মিউজিয়াম অৱ মডাৰ্ণ আৰ্ট, ব্ৰুকলিন মিউজিয়াম, চেন্টিয়াগো মিউজিয়াম অৱ কন্টেম্পৰেৰী আৰ্ট, চিল' মিউজিয়াম অৱ মডাৰ্ণ আৰ্ট, চিলিৰ নেচনেল মিউজিয়াম অৱ ফাইন আৰ্টছ, মিউজিঅ' ডি লা ছলিডাৰিডাড ছালভাদৰ এলেণ্ডে, নেচনেল হিষ্ট'ৰিক্যাল মিউজিয়াম, মেট্ৰ'পলিটান মিউজিয়াম অৱ আৰ্ট, ৰিঅ' ডিৰ জেনেইৰ'ৰ মিউজিয়াম অৱ মডাৰ্ণ আৰ্টত আছে। আৰু বাৰ্লিনৰ ষ্টেটলিচে মুচিন আদি।

২০২১ চনৰ ২৬ মে’ত চেণ্টিয়াগোত ৯৮ বছৰ বয়সত ৰ’জাৰ ব্ৰুৰ মৃত্যু হয়।.

তথ্য সূত্ৰ

শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:চিলিৰ ব্যক্তি
ক্ৰেনেইছ (শ্ৰুতিকথা)

ক্ৰেনেইছ (ইংৰাজী: Creneis বা Crenis) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

ক্ৰেনেইছ গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত ক্ৰেনেইছও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
স্বাধীনতা পুৰস্কাৰ

স্বাধীনতা পদকবা স্বাধীনতা পুৰস্কাৰবাংলাদেশ চৰকাৰে প্ৰদান কৰা সৰ্বোচ্চ অসামৰিক বঁটা।১৯৭১ চনৰ বাংলাদেশৰ স্বাধীনতা যুদ্ধৰ বীৰ শ্বহীদসকলৰ স্মৃতিত ১৯৭৭ চনৰপৰা প্ৰতি বছৰে বাংলাদেশৰ স্বাধীনতা দিৱস দিনা অৰ্থাৎ ২৬ মাৰ্চত এই পদক প্ৰদান কৰা হয়। এই বঁটা বাংলাদেশৰ নাগৰিক বা গোটক জাতীয় জীৱনৰ বিভিন্ন ক্ষেত্ৰত তেওঁলোকৰ উল্লেখনীয় অৱদানৰ স্বীকৃতি স্বৰূপে প্ৰদান কৰা হয়। চৰকাৰে নিৰ্ধাৰণ কৰা ব্যক্তিৰ উপৰি এই বঁটা জাতীয় জীৱনৰ নিৰ্দিষ্ট ক্ষেত্ৰত প্ৰতিষ্ঠানসমূহে আগবঢ়োৱা অনন্য আৰু উল্লেখযোগ্য অৱদানৰ বাবেও প্ৰদান কৰা হয়। বাংলাদেশী নাগৰিক বা সংগঠনক মুক্তিযুদ্ধ, ভাষা আন্দোলন, শিক্ষা, সাহিত্য, সাংবাদিকতা, জনসেৱা, বিজ্ঞান আৰু প্ৰযুক্তি, চিকিৎসা বিজ্ঞান, সমাজ বিজ্ঞান, গীত, খেল আৰু ক্ৰীড়া, কলা, গ্ৰাম্য উন্নয়ন আৰু অন্যান্য ক্ষেত্ৰকে ধৰি বহুতো ক্ষেত্ৰৰ ভিতৰত এটাত উল্লেখযোগ্য অৱদানৰ স্বীকৃতি স্বৰূপে প্ৰদান কৰা হয়।

প্ৰতিজন পদক বিজয়ীক ১৮ কেৰেট সোণৰ ৫০ গ্ৰাম ওজনৰ পদক, প্ৰশংসাৰ প্ৰমাণ-পত্ৰ আৰু নগদ ধনৰ বঁটা প্ৰদান কৰা হয়। অনুদানৰ প্ৰাৰম্ভিক পৰিমাণ আছিল ২০ হাজাৰ বাংলাদেশী টকা। ২০১৩ চনৰপৰা ইয়াক ২ লাখ টকালৈ বৃদ্ধি কৰা হৈছে। পিছলৈ ২০১৭ চনৰ মে' মাহত ইয়াক ৩ লাখ টকা আৰু ২০১৯ চনৰ নৱেম্বৰ মাহত ৫ লাখ টকালৈ বৃদ্ধি কৰা হয়।

ইতিহাস

বাংলাদেশৰ ৰাষ্ট্ৰপতি জিয়াউৰ ৰহমানে ১৯৭৭ চনত স্বাধীনতা পদক প্ৰৱৰ্তন কৰে। ১৯৭১ চনৰ বাংলাদেশ স্বাধীনতা যুদ্ধৰ বীৰ শ্বহীদসকলৰ স্মৃতিত ১৯৭৭ চনৰপৰা প্ৰতি বছৰে বাংলাদেশৰ স্বাধীনতা দিৱসত এই পদক প্ৰদান কৰা হয়।

পুৰস্কাৰৰ ক্ষেত্ৰসমূহ

বাংলাদেশ চৰকাৰে নিৰ্ধাৰণ কৰা কিছুমান মাপকাঠীৰ ভিত্তিত স্বাধীনতা পদক প্ৰদান কৰা হয় -
স্বাধীনতা আৰু মুক্তি যুদ্ধ
বিজ্ঞান আৰু প্ৰযুক্তি
চিকিৎসাবিজ্ঞান
শিক্ষা
সাহিত্য
সংস্কৃতি
ক্ৰীড়া
গ্ৰাম্য উন্নয়ন
সমাজ সেৱা/জনসেৱা
জনসংখ্যা নিয়ন্ত্ৰণ
ৰাজহুৱা প্ৰশাসন
গৱেষণা আৰু প্ৰশিক্ষণ
চৰকাৰে নিৰ্ধাৰণ কৰা আন যিকোনো ক্ষেত্ৰ

বাছনি প্ৰক্ৰিয়া

বাংলাদেশ চৰকাৰৰ সাংস্কৃতিক মন্ত্ৰ্যালয় অধীনস্থ সকলো মন্ত্ৰ্যালয়/সংমণ্ডল, উপ আয়ুক্ত, সঞ্চালকালয়/কাৰ্যালয়/সংগঠনৰপৰা বঁটা প্ৰদানৰ বিষয় নিৰ্দিষ্ট কৰি, সংলগ্ন তালিকা অনুসৰি প্ৰস্তাৱ আমন্ত্ৰণ জনোৱা হয়। এই বঁটাৰ বাবে যোগ্য ব্যক্তিৰ নামৰ প্ৰস্তাৱ বা মনোনয়ন লাভৰ সন্দৰ্ভত সকলো বৈদ্যুতিক আৰু ছপা মাধ্যমত প্ৰেছ বিজ্ঞপ্তি প্ৰকাশ কৰা হয়। ইয়াৰ উপৰি তথ্য মন্ত্ৰ্যালয়ৰ ৱেবছাইটত সম্পূৰ্ণ তথ্য প্ৰকাশ কৰা হয়। কেবিনেট বিভাগ, মন্ত্ৰী আৰু সম্পাদকে ব্যক্তি বা সংগঠনৰ নাম প্ৰেৰণ কৰাৰ পাছত প্ৰাথমিক নিৰ্বাচনৰ পিছত এখন তালিকা প্ৰস্তুত কৰা হয়। ইয়াৰ পিছত এই তালিকাখন মেডেল কমিটীৰ এখন বৈঠকত তৈয়াৰ কৰা হয়। তাৰপৰাই তালিকাখন প্ৰধানমন্ত্ৰীৰ কাৰ্যালয়লৈ প্ৰেৰণ কৰা হয়। এই তালিকাৰপৰা প্ৰধানমন্ত্ৰীয়ে যোগ বা বিয়োগ কৰিব পাৰে। ইয়াৰ পিছত কেবিনেটৰ বৈঠকত তালিকাখন চূড়ান্ত কৰা হয়। কোনো এটা বছৰত বঁটাপ্ৰাপকৰ সংখ্যা ১০ তকৈ অধিক নকৰে যদিও প্ৰধানমন্ত্ৰীয়ে ইচ্ছা কৰিলে এই সংখ্যা বৃদ্ধি কৰিব পাৰে।

যদি কোনো ব্যক্তি/সংগঠনে পদক গ্ৰহণ কৰিবলৈ অস্বীকাৰ কৰে বা নিৰ্দিষ্ট সময়ৰ ভিতৰত নিজৰ মতামত প্ৰকাশ নকৰে, তেন্তে কেবিনেট বিভাগক খবৰ দিব লাগিব। আৰু সেই ব্যক্তি/সংগঠনৰ নাম পদক লাভকাৰীৰ চূড়ান্ত তালিকাত অন্তৰ্ভুক্ত নহয় আৰু তেওঁলোকৰ নাম পদক প্ৰাপক হিচাপে ঘোষণা কৰা নহয়।

সাধাৰণতে স্বাধীনতা দিৱসৰ সন্ধিয়া কেবিনেট সদস্য আৰু অন্যান্য বিশিষ্ট নাগৰিকে অংশগ্ৰহণ কৰা এক আড়ম্বৰপূৰ্ণ অনুষ্ঠানত এই পদক প্ৰদান কৰা হয়।

উৎস

বাহ্যিক সংযোগ

List of awardees, Cabinet Division, Bangladesh Government

শ্ৰেণী:বাংলাদেশ
শ্ৰেণী:বাংলাদেশৰ ৰাজনীতি
বাসুদেৱ কান্ব

বাসুদেৱ কান্ব (অনুমানিক ৭৫ৰপৰা ৬৬ খ্ৰীষ্টপূৰ্ব) কান্ব বংশৰ প্ৰতিষ্ঠাপক আছিল। আদিতে তেওঁ শেষৰজনা শুংগ শাসক দেৱভুতিৰ অমাত্য বা মন্ত্ৰী আছিল। বাসুদেৱে শেষৰ শুংগ শাসকক হত্যা কৰি কান্ব বংশ প্ৰতিষ্ঠা কৰে। বাণৰ হৰ্ষচৰিতত পৰা জনা যায় যে তেওঁ দেৱভুতিৰ মৃত্যুৰ পাছত ক্ষমতালৈ আহিছিল। তেওঁৰ পিছত তেওঁৰ পুত্ৰ ভূমিমিত্ৰ ৰাজপাটত বহে।

ক্ষমতাত আৰোহণ

তেওঁ প্ৰথমে শেষৰ শুংগ শাসক দেৱভুতিৰ অমাত্য(মন্ত্ৰী) আছিল। বাসুদেৱে শেষৰ শুংগ শাসকক হত্যা কৰি কান্ব বংশ প্ৰতিষ্ঠা কৰে। বানৰ হৰ্ষচৰিতমতে তেওঁ দেৱভুতিৰ মৃত্যুৰ পাছত ক্ষমতালৈ আহিছিল।

ৰাজত্ব

তেওঁ বৈষ্ণৱী (ভগৱান বিষ্ণুৰ উপাসক) আছিল।

তথ্যসূত্ৰ

শ্ৰেণী:ৰাজবংশ
শ্ৰেণী:ৰাজতন্ত্ৰ
শ্ৰেণী:শাসক
কামাখ্যা (দ্ব্যৰ্থতা দূৰীকৰণ পৃষ্ঠা)

কামাখ্যা নামে তলৰ প্ৰবন্ধসমূহ বুজাব পাৰে:
কামাখ্যা মন্দিৰ: গুৱাহাটীত অৱস্থিত কামাখ্যা দেৱীৰ মন্দিৰ।
কামাখ্যা দেৱী: হিন্দু ধৰ্মৰ এগৰাকী তান্ত্ৰিক দেৱী।
নৱাবগঞ্জ ৰাষ্ট্ৰীয় উদ্যান

নৱাবগঞ্জ ৰাষ্ট্ৰীয় উদ্যান আই ইউ চি এনৰ চতুৰ্থ শ্ৰেণীৰ ৰাষ্ট্ৰীয় উদ্যান আৰু বাংলাদেশৰ এখন প্ৰকৃতি সংৰক্ষিত বনাঞ্চল। এই উদ্যানখন দিনাজপুৰ জিলাৰ অন্তৰ্গত নৱাবগঞ্জ উপজিলা সদৰৰপৰা প্ৰায় এক কিলোমিটাৰ উত্তৰ-পশ্চিমে অৱস্থিত। উদ্যানখনৰ প্ৰধান উদ্ভিদ হ'ল চেগুন আৰু শ্ব'ৰিয়া ৰবুষ্টা (শাল গছ); বা 'শালবন বাগিছা'। ইয়াৰ উপৰি গ্মেলিনা আৰ্ব'ৰিয়া, ইউকেলিপ্টাছ ৰেগনেন্স, চিজিজিয়াম কুমিনি, একেচিয়া অৰিকুলিফৰ্মিছ আৰু কেইবিধমান অৰ্কিডেচিয়াও আছে। ইয়াৰ আয়তন ৫১৭.৬১ হেক্টৰ।

তথ্য সংগ্ৰহ

শ্ৰেণী:ৰাষ্ট্ৰীয় উদ্যান
শ্ৰেণী:বাংলাদেশ
ঈমান

ঈমান শব্দৰ আভিধানিক অৰ্থ দৃঢ় বিশ্বাস। ইছলামত ঈমানৰ অৰ্থ অত্যন্ত ব্যাপক। ঈমানৰ ছয়টা অঙ্গ হৈছে

আল্লাহ্‌ৰ প্ৰতি ঈমান। আল্লাহ এক, তেখেত অবিহনে অন্য কোনো উপাস্য নাই।
ফৰিষ্টাসকলৰ প্ৰতি বিশ্বাস;
সকলো আচমানী কিতাপ সমূহৰ ওপৰত বিশ্বাস;
সকলো নবী আৰু ৰাছুল সকলৰ প্ৰতি বিশ্বাস;
আখেৰাত পৰকাল,মৃত্যুৰ পাছত পুনৰুত্থানত বিশ্বাস;
তকদিৰ বা ভাগ্যত বিশ্বাস;

কোৰআন আৰু হাদিছত বৰ্ণিত

“ আল্লাহৰপৰা ৰছুলৰ প্ৰতি যি অৱতীৰ্ণ হৈছিল সেয়া ৰছুলে বিশ্বাস কৰে আৰু বিশ্বাস স্থাপনকাৰীসকলেও কৰে। তেওঁলোক সকলোৱেই আল্লাহ, তেওঁৰ ফিৰিস্তাসকল, তেওঁৰ পুথিসমূহ আৰু তেওঁৰ ৰছুলসকলক বিশ্বাস কৰে আৰু মানে আৰু তেওঁলোকে কয়- ‘আল্লাহৰ ৰছুলসকলৰ মাজত আমি কোনো পাৰ্থক্য নকৰো। আমি আদেশ শুনিলো আৰু সেইমতে চলিম বুলি মানি ল’লো। হে আমাৰ প্ৰভু, আমাৰ পাপ মোচন কৰা আৰু তোমালৈকে আমাৰ প্ৰত্যাগমন।”

ইয়াৰ উপৰিও ৰাছুল চাল্লাল্লাহু ‘আলাইহি ওয়াছাল্লাম-ক ঈমান সম্পৰ্কে জিজ্ঞেস প্ৰশ্ন কৰাত তেখেতে কৈছে,

“ঈমান হৈছে, আল্লাহ্‌ৰ প্ৰতি, তেওঁৰ ফেৰেস্তামণ্ডলীৰ প্ৰতি, তেওঁৰ কিতাপসমূহৰ প্ৰতি, তেওঁৰ ৰাছুলসকলৰ প্ৰতি আৰু তাক্বদীৰৰ ভাল-বেয়াৰ প্ৰতি বিশ্বাস স্থাপন কৰা।”

লগতে চাওক

তাওহিদ

তথ্যসূত্ৰ

শ্ৰেণী:ইছলাম ধৰ্ম
উত্তৰা উন্নিকৃষ্ণন

উত্তৰা উন্নিকৃষ্ণন (, জন্ম: ২০০৪) এগৰাকী ভাৰতীয় কণ্ঠশিল্পী। তেওঁ এ এল বিজয়ৰ দ্বাৰা পৰিচালিত এক পাৰিবাৰিক ২০১৪ চনৰ তামিল ছবি 'শৈৱম'ৰ "আঝাগু" (সৌন্দৰ্য) গীতত কণ্ঠদানৰ বাবে ২০১৫ চনৰ ৬২ তম ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰিছিল। তেওঁ মাত্ৰ ৭ বছৰ বয়সত গীতটো ৰেকৰ্ড কৰিছিল। তেওঁ ১০ বছৰ বয়সত শ্ৰেষ্ঠ মহিলা কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰি ইয়াৰ কনিষ্ঠতম প্ৰাপ্তকৰ্তা হিচাপে পৰিগণিত হয়।

প্ৰাৰম্ভিক জীৱন

২০০৪ চনত উত্তৰা উন্নিকৃষ্ণনৰ জন্ম হৈছিল।
তেওঁ কৰ্ণাটিক শাস্ত্ৰীয় সংগীতশিল্পী পি. উন্নিকৃষ্ণন আৰু ভাৰতনাট্যম নৃত্যশিল্পী প্ৰিয়া উন্নিকৃষ্ণন কন্যা। তেওঁৰ দেউতাক পি. উন্নিকৃষ্ণনে শ্ৰেষ্ঠ পুৰুষ নেপথ্য কণ্ঠশিল্পী শিতানত একাধিক ৰাষ্ট্ৰীয় চলচ্চিত্ৰ বঁটা লাভ কৰিছে। তামিল গীত "এন্নাভালে আদি এন্নাভালে" আৰু "উইৰম নেই"ৰ প্ৰথম প্ৰদৰ্শনৰ বাবে ১৯৯৫ চনত তেওঁ প্ৰথমবাৰৰ বাবে এই বঁটা লাভ কৰিছিল।

সাংগীতিক জীৱন

ৰাগ কানাড়াৰ ওপৰত আধাৰিত জি ভি প্ৰকাশ কুমাৰে "আঝাগু" (সৌন্দৰ্য) ৰচনা কৰিছিল। এই গীতটোৱে চাৰিওফালে থকা সৌন্দৰ্যৰ বিষয়ে শিশুৰ ধাৰণা বৰ্ণনা কৰিছে। এই গীতটো না. মুথুকুমাৰে লিখিছিল আৰু তেওঁ ইয়াৰ বাবে শ্ৰেষ্ঠ গীতৰ শিতানত ৰাষ্ট্ৰীয় চলচ্চিত্ৰ বঁটাও লাভ কৰিছিল। যেতিয়া উত্তৰা উন্নিকৃষ্ণনে তেওঁৰ মাতৃ প্ৰিয়া উন্নিকৃষ্ণনৰ সৈতে গোলু উৎসৱৰ সময়ত কৰ্ণাটিক কণ্ঠশিল্পী চাইন্দৱীৰ ঘৰলৈ গৈছিল তাত তেওঁ এই গীতটোৰ কেইটামান শাৰী গাইছিল। কেইমাহমান পিছত চাইন্দৱীৰ স্বামী জি. ভি. প্ৰকাশ কুমাৰে উত্তৰাক 'শৈৱম' ছবিৰ বাবে চুক্তিবদ্ধ কৰে।
উত্তৰা উন্নিকৃষ্ণনে ২০১৩ চনত আঠ বছৰ বয়সত শিশু অভিনেতা চাৰা অৰ্জুনৰ বাবে গীতটো ৰেকৰ্ড কৰিছিল। ছবিখনত "আঝাগু"ৰ উপৰিও তেওঁ আৰু দুটা তামিল গান গাইছে।

গীতটোৱে বহু লোকৰ পৰা প্ৰশংসা লাভ কৰাৰ পিছতো কণ্ঠশিল্পী প্ৰদীপ সোমাসুন্দৰনে জুৰিৰ বাছনিৰ সমালোচনা কৰি গানটোক তীক্ষ্ণতা সংশোধন ছফ্টৱেৰ ব্যৱহাৰৰ জৰিয়তে যথেষ্ট পৰিবৰ্তন কৰা বুলি কৈছিল। ection]] software. উত্তৰায়ে পিছত জি. ভি. প্ৰকাশ কুমাৰৰ সৈতে 'থেৰি' ছবিত "ইনা মীনা টীকা" গীতত কণ্ঠদান কৰিছিল। তেওঁ ফ্লাৱাৰ টিভিত প্ৰচাৰিত মালায়ালম টিভি শৃংখলা মুনুমণিৰ 'মিনামিনি কুঞ্জলে' শীৰ্ষক গীতটো গাইছে। বৰ্তমান তেওঁ তেওঁৰ দেউতাকৰ দৰে কৰ্ণাটিক সংগীতৰ কনচাৰ্টত প্ৰদৰ্শন আৰম্ভ কৰিছে। ২০১৭ চনৰ কানাড়া এজানাডু বাতৰি কাকত (প্ৰাইভেট লিমিটেড)ৰ বাৰ্ষিকীত তেওঁৰ শেহতীয়া প্ৰদৰ্শনক দৰ্শকে যথেষ্ট প্ৰশংসা কৰিছিল।

গীতসমূহৰ তালিকা

বৰ্ষ
ছবি
ভাষা
গীত
টোকা
২০১৪ 'পিসাচু' তামিল "পোগুম পাধাই"
২০১৪ 'শৈৱম' তামিল "আঝাগু"
২০১৫ 'দাগুদুমুঠা দাণ্ডাকোৰ' তেলেগু "ইভাৰু নিয়ৰপাৰু"
২০১৬'থেৰি' তামিল "ইনা মীনা টিকা"
২০১৮
'লক্ষ্মী'
তামিল
"মৰক্কা মাত্ৰাক্কা"

বঁটা আৰু সন্মান

শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা, ২০১৪

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় শাস্ত্ৰীয় কণ্ঠশিল্পী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
ক্লেৰেঞ্চ ডেৰ’

ক্লেৰেঞ্চ ছিৱাৰ্ড ডেৰ' (; ১৮ এপ্ৰিল, ১৮৫৭ – ১৩ মাৰ্চ, ১৯৩৮) এজন আমেৰিকান অধিবক্তা আছিল যি ২০ শতিকাৰ আৰম্ভণিতে লিঅ'পল্ড আৰু ল'ব হত্যাকাণ্ডৰ বিচাৰ আৰু স্কোপছ "বান্দৰ" বিচাৰৰ সৈতে জড়িত হোৱাৰ বাবে বিখ্যাত হৈছিল। তেওঁ আমেৰিকান চিভিল লিবাৰ্টিছ ইউনিয়নৰ এজন আগশাৰীৰ সদস্য আছিল, আৰু জৰ্জিষ্ট অৰ্থনৈতিক সংস্কাৰৰ এজন বিশিষ্ট সমৰ্থক আছিল।

উদ্ধৃতি

“মই কোনো মানুহৰে মৃত্যু কামনা নকৰোঁ, কিন্তু বাতৰিকাকতত মাজে সময়ে এনে কেইটামান মৃত্যুৰ বাতৰি পঢ়িবলৈ পাওঁ, যিকেইটা পঢ়ি মই আনন্দ অনুভৱ কৰোঁ৷”

উৎস

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:আইনজ্ঞ
ইউটিউব মিউজিক

ইউটিউব মিউজিক (ইংৰাজী: YouTube Music) হৈছে গুগলৰ সহযোগী কোম্পানী আমেৰিকান ভিডিঅ' প্লেটফৰ্ম ইউটিউবে বিকশিত কৰা এটা সংগীত ষ্ট্ৰীমিং সেৱা। এই সেৱাটো এনে এটা আন্তঃপৃষ্ঠৰ সৈতে ডিজাইন কৰা হৈছে যিয়ে ব্যৱহাৰকাৰীসকলক একেলগে ইউটিউব ভিত্তিক ধাৰা, প্লেলিষ্ট আৰু পৰামৰ্শৰ সংগীত অডিঅ’ আৰু মিউজিক ভিডিঅ’সমূহ অন্বেষণ কৰিবলৈ অনুমতি দিয়ে। ২০২০ চনৰ ১ ডিচেম্বৰত ইউটিউব মিউজিকে গুগল প্লে মিউজিকৰ ঠাইত গুগলৰ মিউজিক ষ্ট্ৰীমিংৰ প্ৰধান ব্ৰেণ্ড হিচাপে লয়। ২০২৩ চনৰ এপ্ৰিল মাহত, সেৱাই ইয়াৰ প্ৰস্তাৱসমূহ সম্প্ৰসাৰিত কৰি প'ডকাষ্টসমূহৰ বাবে সমৰ্থন অন্তৰ্ভুক্ত কৰে।

ইতিহাস

২০১৫ চনৰ অক্টোবৰ মাহত ইউটিউব মিউজিক এপটো প্ৰথমবাৰৰ বাবে প্ৰদৰ্শন কৰা হয় আৰু তাৰ পিছৰ মাহত ইয়াক মুকলি কৰা হয়। ইয়াৰ মুক্তিৰ সৈতে ইউটিউব প্ৰিমিয়াম সেৱাৰো সূচনা কৰা হৈছিল। এই বৃহৎ চাবস্ক্ৰিপচন সেৱাটোৱে মিউজিক এপকে ধৰি সমগ্ৰ ইউটিউব প্লেটফৰ্ম সামৰি লৈছিল। যদিও এই এপটো গুগলৰ পূৰ্বৰে পৰা চলি থকা গুগল প্লে মিউজিক চাবস্ক্ৰিপচন সেৱাৰ সৈতে প্ৰায় একে আছিল, তথাপিও এই এপটো মূলতঃ সেইসকল ব্যৱহাৰকাৰীৰ বাবে ডিজাইন কৰা হৈছিল যিসকলে প্ৰধানকৈ ইউটিউবৰ জৰিয়তে সংগীত উপভোগ কৰিছিল।

২০১৮ চনৰ ১৭ মে’ত ইউটিউবে ইউটিউব মিউজিক সেৱাৰ এটা নতুন সংস্কৰণ ঘোষণা কৰে। ইয়াত ৱেব-আধাৰিত ডেস্কটপ প্লেয়াৰ আৰু পুনৰ ডিজাইন কৰা ম’বাইল এপ্লিকেচন অন্তৰ্ভুক্ত আছিল। ইয়াৰ উপৰি বিভিন্ন কাৰকৰ ওপৰত আধাৰিত কৰি অধিক গতিশীল পৰামৰ্শ আৰু গীতৰ কথা বা বৰ্ণনাৰ ভিত্তিত গীত বিচাৰি উলিয়াবলৈ গুগলৰ কৃত্ৰিম বুদ্ধিমত্তা প্ৰযুক্তি ব্যৱহাৰ কৰা হৈছিল। ইয়াৰ সমান্তৰালকৈ ইউটিউব মিউজিক এটা সুকীয়া চাবস্ক্ৰিপচন সেৱা হৈ পৰে (যাক এপল মিউজিক আৰু স্পটিফাইৰ এক পোনপটীয়া প্ৰতিযোগী হিচাপে প্ৰতিষ্ঠা কৰা হয়)। এই সেৱাই ইউটিউবৰ সংগীত সমলসমূহ বিজ্ঞাপন অবিহনে, ব্যাকগ্ৰাউণ্ড বা কেৱল অডিঅ’ ষ্ট্ৰীমিং আৰু অফলাইন প্লেবেকৰ বাবে ডাউনল’ড কৰাৰ সুবিধা প্ৰদান কৰে। এই সেৱাৰ সুবিধাসমূহ পূৰ্বৰে পৰা থকা ইউটিউব প্ৰিমিয়াম সেৱা আৰু গুগল প্লে মিউজিক অল এক্সেছৰ গ্ৰাহকসকলৰ বাবেও উপলব্ধ আছিল। ইউটিউব মিউজিকৰ চাবস্ক্ৰিপচনৰ মূল্য ইয়াৰ প্ৰতিযোগীসকলৰ সৈতে সংগতি ৰাখি প্ৰতি মাহে ৯.৯৯ মাৰ্কিন ডলাৰ নিৰ্ধাৰণ কৰা হৈছিল; আনহাতে নতুন গ্ৰাহকসকলৰ বাবে ইউটিউব প্ৰিমিয়ামৰ মূল্য একে সময়তে ১১.৯৯ ডলাৰলৈ বৃদ্ধি কৰা হৈছিল।

২০১৮ চনত ইউটিউব মিউজিকে ডিক ক্লাৰ্ক প্ৰডাকচনৰ সৈতে একাধিক স্পনছৰশ্বিপ চুক্তি কৰে। ইয়াৰ অধীনত তেওঁলোকৰ টেলিভিছন বিশেষ অনুষ্ঠান আৰু আমেৰিকান মিউজিক এৱাৰ্ডচৰ অংশীদাৰ হিচাপে ইউটিউব মিউজিকে কাৰ্যনিৰ্বাহ কৰে।

২০১৯ চনৰ ১৮ এপ্ৰিলৰ পৰা গুগল এচিষ্টেণ্ট সমৰ্থিত স্মাৰ্ট স্পীকাৰসমূহত ইউটিউব মিউজিক উপলব্ধ কৰা হয়। অৱশ্যে চাবস্ক্ৰিপচন নোলোৱা ব্যৱহাৰকাৰীৰ বাবে কেৱল সীমিত সংখ্যক দেশতহে বিজ্ঞাপনসহ গীত শুনাৰ সুবিধা প্ৰদান কৰা হৈছিল।

২০২৪ চনৰ জুলাই মাহত ইউটিউব মিউজিক সেৱা টেছলা গাড়ীসমূহৰ বাবেও উপলব্ধ কৰা হয়।

তথ্যসূত্ৰ

বাহ্যিক সংযোগ

Official web player

শ্ৰেণী:ইউটিউব
শ্ৰেণী:ৱেবছাইট
শ্ৰেণী:ম'বাইল এপ্লিকেচন